യുഎപിഎ: സമയം നീട്ടാന് മജിസ്ട്രേറ്റിന് അധികാരമില്ലെന്നു സുപ്രീംകോടതി ന്യൂഡല്ഹി: യുഎപിഎ വകുപ്പു ചുമത്തി രജിസ്റ്റര് ചെയ്ത കേസുകളില് അന്വേഷണം പൂര്ത്തിയാക്കാന് അന്വേഷണ ഏജന്സികള്ക്ക് നല്കുന്ന സമയം നീട്ടാന് മജിസ്ട്രേറ്റിന് അധികാരമില്ലെന്ന് സുപ്രീംകോടതി. യുഎപിഎ നിയമത്തിലെ പ്രസക്തമായ വ്യവസ്ഥകള് പ്രകാരമാണ് മജിസ്ട്രേറ്റിന് ഈ അവകാശമില്ലെന്ന് സുപ്രീംകോടതി നിരീക്ഷിച്ചത്.ജസ്റ്റീസുമാരായ യു.യു. ലളിത്, എസ്. രവീന്ദ്ര ഭട്ട്, ബേല എം. ത്രിവേദി എന്നിവരടിയ ബെഞ്ചാണ് ഇക്കാര്യ വ്യക്തമാക്കിയത്. യുഎപിഎ 43 ഡി. 2 ബി വകുപ്പ് പ്രകാരം പ്രത്യേക കോടതികള്ക്ക് മാത്രമേ അവകാശമുള്ളൂവെന്ന് ജഡ്ജിമാര് വ്യക്തമാക്കി. അന്വേഷണ കാലാവധി നീട്ടാന് നാഷണല് ഇന്വെസ്റ്റിഗേഷന് ഏജന്സി എന്ഐഎ നിയമപ്രകാരം രൂപീകരിച്ച പ്രത്യേക കോടതികള്ക്ക് മാത്രമാണ് അവകാശം എന്ന് സുപ്രീംകോടതി നിരീക്ഷിച്ചു. ഭോപ്പാലിലെ ചീഫ് ജുഡീഷല് മജിസ്ട്രേറ്റിനെതിരേ മധ്യപ്രദേശില് നിന്നുള്ള സാദിഖ് എന്ന വ്യക്തി നല്കിയ പരാതിയില് സുപ്രീംകോടതി വാദം കേള്ക്കവേയാണ് സുപ്രധാന നിരീക്ഷണം നടത്തിയത്.